АҞӘА, ԥхынҷкәын 27-Sputnik. Аӡҩыбжьа ақыҭан инхо Ҷанаа рыҩны мчыла аҩналара зыхҟьаз аилкааразы Очамчыра араион апрокуратура заанаҵтәи аусҭҵаара мҩаԥнагоит, абри атәы иҳәеит Аԥсны апрокурор хада ихаҭыԥуаҩ Руслан Ҭырқьба.
"Очамчыра араион Аӡҩыбжьа ақыҭан инхо Ҷанаа рыҩны мчыла аҩналара зыхҟьаз аилкааразы апрокуратурахь аӡәгьы арзаҳал алыимҵеит, аха Очамчыра араион апрокуратура иҟалаз азы аусҭҵаара мҩаԥнагоит. Аҭыԥаҿтәи агәаҭарақәа иаадырԥшит ахатәҩны ааха шаҭаз, аҩны аҩнуҵҟа еилаҩынтан, аҩнымаҭәа ԥҽын. Аусҭҵааразы афактқәа аидкыларазы аусурақәа цоит", - иҳәеит Ҭырқьба.
Аӡҩыбжьа ақыҭа ахада Дмитри Абыхәба иажәақәа рыла, ахҭыс ҟалеит асабша ԥхынҷкәын 26, асааҭ 4:00 рзы. Идырым ахаҿқәа асабрадақәа рҿаҵаны Ҷанаа рыҩны мчыла иҩналеит, аԥшәмацәа иргәыдлеит, шьоукы адәахьы идәылыргеит.
"Урҭ ауаа ашәқәа, аԥенџьырқәеи ԥырҽит, аиарақәа аадырҳәит, аԥшәмацәа рнапқәа дырҵәиит. Дара асабрадақәа рҿан, изусҭцәоу ҳаздыром. Аҩны аҩнуҵҟа зегьы аадырҳәит, игәарҭеит, нас индәылҵны ицеит. Уи шыҟарҵоз шәыла иабандаз. Ари аҩнаҭаҿы ԥшьҩык ауааԥсыра нхоит- ан, аԥацәа ҩыџьа, аԥҳа, урҭ рыбжьара иҟоуп ахамыхәацәеи зықәра намӡац ахаҿқәеи", - азгәеиҭеит Абыхәба.
Ақыҭа ахада иҳәеит, амҽыша Аӡҩыбжьа иҟалаз ахҭыс зыхҟьаз аилкааразы аизара мҩаԥгахоит ҳәа. Аиԥыларахь ааԥхьара рымоуп араион аиҳабыреи амчратә усбарҭақәа рхаҭарнакцәеи.
АҞӘА, ажьырныҳәа 22 – Sputnik. COVID-19 зцәа иалаз ҩыџьа апациентцәа рыԥсҭазаара иалҵит Гәдоуҭатәи ахәышәтәырҭаҟны ажьырныҳәа 20 рзы ҳәа аанацҳауеит Ауааԥсыра COVID-19 рацәыхьчаразы аоперативтә штаб.
Акоронавирустә инфекциа ззышьақәырӷәӷәаз 1938 шықәса рзы ииз ахаҵеи 1953 шықәсазы ииз аԥҳәыси рыԥсҭазаара иалҵит. Адиагноз хада - "акоронавирустә инфекциа ҿыц".
Абыржәтәи аамҭазы Гәдоуҭатәи араионтә хәышәтәырҭа хадаҿы ишьҭоуп 127-ҩык, рҭагылазаашьа бааԥсуп 35-ҩык, ибжьаратәуп - 45-ҩык.
Аҟәатәи аинфекциатә хәышәтәырҭаҿы ирхәышәтәуеит акоронавирус зцәа иалоу 37-ҩык апациентцәа, Очамчыра ирхәышәтәуеит 22-а, Тҟәарчалтәи ахәышәтәырҭаҿы - 15-ҩык, Гагратәи ахәышәтәырҭаҿы - 20-ҩык, Аҟәатәи амобилтә госпиталь аҟны ишьҭоуп акоронавирус зыдбалоу 62-а апациентцәа.
Аепидемиа иалагеижьҭеи Аԥсны акоронавирус зцәа иаланы иаадырԥшыз ауаа рхыԥхьаӡара 10984-ҩык ыҟоуп, ргәы бзиахеит 8898-ҩык, рыԥсҭазаара иалҵит 156-ҩык.
"Гагра раион аҭагылазаашьа даара ицәгьоуп. Ари ахьҭақәа иҟаз ирацәаны авариақәа ҟалеит. Иахьа алашара ажәлар ироуртә иҟаҳҵеит. Аҟәа имҩаԥысит аилацәажәара. Урыстәылантәи шаҟа мегаватт ҳауа ҳара инаҳхуеи ҳаинаалом, аԥкрақәа ҳрылагоит. Раионцыԥхьаӡа ишашаны ирырҭеит, шаҟа-шаҟа иԥктәу. Аподстанциа аиҳабы сареи иахьҳарцәо, ишҳарцәо, ишыҟахҵо, уаха иҳаӡбароуп. Амаининг аус аанаҳамкылар, еиҭа ҳаицәахар ҳәа сшәоит", - ҳәа еиҭеиҳәеит Аиба.
Иаҳа инеиҵыху аиҿцәажәара шәазыӡырҩыр шәылшоит арадио Sputnik Аԥсны аефир аҿы, мамзаргьы аудиофаил аҿы.
Иара убас шәаԥхьар ҟалоит: